खुर्शीद का जवाब- पहले आई लव यू कौन कहेगा; पाकिस्तान ने माना- मुल्क दिवालिया हुआ
Dainik Bhaskar Morning News and Latest Headlines; Here are today's top stories for you On Dainik Bhaskar. नीतीश बोले- कांग्रेस फैसला ले, भाजपा 100 पर सिमटेगी, पाकिस्तान के रक्षा मंत्री का कबूलनामा:ख्वाजा आसिफ बोले- हम दिवालिया हो चुके हैं, निक्की की बॉडी छिपाने में साहिल का परिवार शामिल
नमस्कार, 
बिहार के CM नीतीश कुमार ने आगामी लोकसभा चुनाव के लिए विपक्ष को एकजुट होने की सलाह दी। नीतीश ने पटना में भारतीय कम्युनिस्ट पार्टी (CPI-ML) के अधिवेशन में कहा कि 2024 की रणनीति को लेकर कांग्रेस को फैसला लेना है। अगर कांग्रेस तैयार हो जाती है तो 2024 में भाजपा 100 सीटों के अंदर सिमट जाएगी।
पटना में CPI-ML के अधिवेशन में कांग्रेस नेता सलमान खुर्शीद भी मौजूद थे, उन्होंने मंच से ही ने नीतीश को जवाब दिया। खुर्शीद ने कहा,' नीतीश जैसा सोचते हैं, कांग्रेस भी वैसा ही सोचती है। बस बात इतनी सी है कि पहले आई लव यू कौन कहेगा।' दरअसल, खुर्शीद पूछना चाह रहे थे कि गठबंधन के लिए पहल कौन करेगा।
उधर, पहले से ही विदेशी कर्ज के तले दबे पाकिस्तान के डिफेंस मिनिस्टर ख्वाजा मोहम्मद आसिफ ने आर्थिक स्थित को लेकर बड़ा बयान दिया। आसिफ ने कहा,' हम एक दिवालिया मुल्क में रह रहे हैं। पाकिस्तान बहुत पहले ही दिवालिया हो चुका है। अब IMF भी हमारी मदद नहीं कर सकता। हमें खुद ही इसका समाधान ढूंढना होगा।'
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. नीतीश बोले-कांग्रेस फैसला ले, सलमान खुर्शीद ने कहा- आलाकमान तक मैसेज देंगे
मुख्यमंत्री नीतीश कुमार ने CPI-ML के मंच से कहा,' विपक्षी एकता की कवायद चल रही है। आप लोगों के फैसले का इंतजार कर रहे हैं। कई पार्टियां एकजुट होने के लिए तैयार हैं। बस आपके फैसले का इंतजार है। देश के हित में सोचेंगे तो आपको ही फायदा होगा और दोस्त को भी फायदा होगा। हमको कुछ नहीं चाहिए।'
नीतीश ने आगे कहा,' हम चाहते हैं सभी एकजुट होकर 2024 में भाजपा का सामना करें। हम पहले भी साथ चल रहे थे, आगे भी साथ चलेंगे। सलमान खुर्शीद सामने बैठे हैं। हम लोगों ने विपक्षी एकता के लिए जाकर दिल्ली में संदेश दे दिया था। अब हम लोग कांग्रेस का इंतजार कर रहे हैं।' इस पर खुर्शीद ने कहा- हम आपकी बात को आलाकमान तक पहुंचा देंगे, मैं एक वकील हूं, आपकी वकालत कर दूंगा।
पढ़ें पूरी खबर...
2. उद्धव बोले- समर्थक हमारा चुनाव चिह्न चोरी हो गया, शिंदे पर तंज- चोर तीर-कमान लेकर आए
शिंदे गुट को शिवसेना का नाम और तीर कमान सिंबल मिलने के बाद उद्धव ठाकरे ने मातोश्री में बैठक की। उद्धव ने समर्थकों से कहा कि गली-गली जाकर लोगों को बताएं कि पार्टी का चुनाव चिह्न चोरी हो गया है। उन्हें बाला साहेब ठाकरे का चेहरा चाहिए, चुनाव चिन्ह चाहिए, लेकिन शिवसेना का परिवार नहीं।
उद्धव ने CM एकनाथ शिंदे पर निशाना साधते हुए उन्होंने कहा कि चोर को सबक सिखाने की जरूरत है। वह पकड़ा गया है। मैं चोर को तीर-कमान लेकर मैदान में आने की चुनौती देता हूं और हम एक जलती हुई मशाल से उसका मुकाबला करेंगे। वहीं, NCP चीफ शरद पवार ने उद्धव को चुनाव आयोग का फैसला स्वीकार करने की सलाह दी है।
पढ़ें पूरी खबर...
3. कोहली को आउट दिए जाने पर विवाद, गेंद पहले बल्ले पर लगी या पैड पर टीवी अंपायर भी नहीं बता पाए
भारत और ऑस्ट्रेलिया के बीच खेले जा रहे दूसरे टेस्ट के दूसरे दिन कोहली को आउट होने पर विवाद हुआ। कोहली 44 रन पर बल्लेबाजी कर रहे थे। लेफ्ट आर्म स्पिनर मैथ्यू कुहनेमन की बॉल उनके बैट-पैड पर लगीऔर अंपायर ने कोहली आउट करार दिया। कोहली ने रिव्यू लिया, हालांकि रिव्यू में भी ये साफ नहीं हो पाया कि गेंद पहले कहां लगी।
लिहाजा थर्ड अंपायर ने ग्राउंड अंपायर के फैसले को बरकरार रखा और कोहली को पवेलियन लौट गए। ICC के नियमों के मुताबिक, जब थर्ड अंपायर के पास फील्ड अंपायर के डिसीजन को पलटने के लिए कोई पुख्ता सबूत नहीं होता है तब उसे फील्ड अंपायर के फैसले को कायम रखना पड़ता है और उनके निर्णय के साथ आगे बढ़ना पड़ता है।
पढ़ें पूरी खबर...
4. निक्की की बॉडी छिपाने में साहिल का परिवार शामिल, शव को फ्रिज में रखने में मदद की
दिल्ली के निक्की यादव मर्डर केस में नई जानकारी सामने आई है। पुलिस के मुताबिक, हत्या के आरोपी साहिल ने दूसरी शादी करने के लिए निक्की की हत्या की। इस साजिश में उसका परिवार भी शामिल था। साहिल के घरवालों ने निक्की का शव फ्रिज में छिपाने में मदद की। इतना ही नहीं निक्की और साहिल की शादी अक्टूबर 2020 में नोएडा के आर्य समाज मंदिर में हुई थी।
दूसरी शादी करने के लिए साहिल को निक्की रोक रही थी, लेकिन वह नहीं माना और निक्की की हत्या कर दी। निक्की और साहिल की शादी की तस्वीरें सामने आने के बाद निक्की की फैमिली ने दावा किया है कि उन्हें इस शादी के बारे में बिल्कुल भी जानकारी नहीं थी। वहीं, शादी करवाने वाले पंडित से पुलिस ने पूछताछ की। पंडित ने माना है कि उसने निक्की-साहिल की शादी 2020 में करवाई थी।
पढ़ें पूरी खबर...
5. PAK डिफेंस मिनिस्टर बोले- हम दिवालिया हुए, नौकरशाही और नेताओं को जिम्मेदार ठहराया
पाकिस्तान को दिवालिया होने से बचने के लिए IMF से लोन की जरूरत है। इस बीच यहां के डिफेंस मिनिस्टर ख्वाजा मोहम्मद आसिफ ने कहा है कि अब IMF भी हमारी मदद नहीं कर सकता। आसिफ ने कहा कि सरकारी जमीन पर महंगे गोल्फ क्लब बनाए गए हैं। अगर इनमें से दो को भी बेच दिया जाए तो पाकिस्तान का एक-चौथाई कर्ज कम हो जाएगा।
रक्षा मंत्री ने देश के आर्थिक हालातों को लेकर नेताओं और नौकरशाही को जिम्मेदार ठहराया। उन्होंने कहा कि पाकिस्तान के संविधान का पालन नहीं किया गया। आसिफ ने इमरान की सरकार पर देश में आतंकियों को पनाह देने के आरोप लगाए। उन्होंने कहा कि करीब डेढ़ साल पहले आतंकियों को देश में बसाया गया, जबकि सरकार के आलोचकों को देश छोड़ने के लिए मजबूर किया गया।
पढ़ें पूरी खबर...
आज का कार्टून By मंसूर नकवी…
कुछ अहम खबरें हेडलाइन में...
खबर लेकिन हटके...
रिकॉर्ड 18 लाख दीयों से रोशन हुआ उज्जैन; काशी में 5 लाख, महाकाल में 6 लाख भक्त पहुंचे
शिवरात्रि पर उज्जैन में शिव ज्योति अर्पणम कार्यक्रम का आयोजन हुआ। इसके तहत क्षिप्रा नदी के तट पर एक साथ 18 लाख 82 हजार दीये जलाने का वर्ल्ड रिकॉर्ड बना है। इससे पहले, अयोध्या के दीपोत्सव में एक साथ 15 लाख 76 हजार दीये जलाने का रिकॉर्ड था। यह पूरा कार्यक्रम जीरो वेस्ट था।
वहीं, वाराणसी में 7 लाख से ज्यादा लोगों ने बाबा विश्वनाथ के दर्शन किए। वहीं, उज्जैन के महाकाल मंदिर में भी 6 लाख से ज्यादा श्रद्धालु पहुंचे। पढ़ें पूरी खबर...
खबरें जो सबसे ज्यादा पढ़ी गईं...
वृष राशि वालों को रुका हुआ पैसा मिल सकता है। कर्क राशि वालों को सितारों का साथ मिलेगा। आप भी जानिए अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...